Eʼtirof mukofoti. Eʼtirof mukofoti — O‘zbekiston Madaniyat va sport ishlari vazirligi hamda qator hamkor tashkilot va idoralar bilan birgalikda madaniyat, sanʼat, badiiy ijod, jurnalistika va sport sohalarida salmoqli yutuqlarga erishgan eng faol ijodkorlarni qo‘llab-quvvatlash va rag‘batlantirish, ularning faoliyatini keng ommalashtirish maqsadida tashkil etilgan. Nominatsiyalar. „Mumtoz qo‘shiq, milliy estrada va opera sanʼati“, „Milliy va zamonaviy raqs hamda balet“, „Anʼanaviy va akademik cholg‘uchilik“, „Rassomlik va dizayn“, „Kino, teatr va ommaviy tomoshalar“, „Badiiy ijod, jurnalistika va televideniye“, „Sport va jismoniy tarbiya“ kabi yo‘nalishlar bo‘yicha yigirmadan ortiq nominatsiya g‘oliblari har yili taqdirlanadi.